Ericu950/Stoicheia-meter-silver huggingface dataset:
οὗτοι δὲ τοῖς ἀκολουθήσασι παραχρῆμα ἐπεδείκνυσαν τὰ ἔνδον ὡς εἶχε , καὶ τοὺς οἰκέτας πρῶτον ἠρώτων ἐναντίον τούτων ὅποι τετραμμένα εἴη τὰ χρήματα .
λεγόντων δὲ ἐκείνων ὅτι οὗτοι ἐξενηνοχότες εἶεν εἰς τὴν πλησίον οἰκίαν , καὶ ἀξιούντων παραχρῆμα τῶνδε φωρᾶν κατὰ τὸν νόμον καὶ τοὺς οἰκέτας ἐξαιτούντων τοὺς ἐκφορήσαντας , οὐκ ἠθέλησαν τῶν δικαίων οὐδὲν ποιῆσαι .
καὶ ὅτι ἀληθῆ λέγω , λαβὲ ταυτὶ καὶ ἀνάγνωθι .
〈 Μαρτυρίαι 〉 τοσαῦτα μὲν τοίνυν χρήματα ἐκ τῆς οἰκίας ἐκφορήσαντες , τοσαύτης δ οὐσίας πεπραμένης τὴν τιμὴν ἔχοντες , ἔτι δὲ τὰς προσόδους τὰς ἐν ἐκείνῳ τῷ χρόνῳ γενομένας διαφορήσαντες , οἴονται καὶ τῶν λοιπῶν κύριοι γενήσεσθαι ·
καὶ εἰς τοῦτο ἀναιδείας ἥκουσιν , ὥστ εὐθυδικίᾳ μὲν οὐκ ἐτόλμησαν εἰσελθεῖν , ἀλλὰ διεμαρτύρουν ὡς ὑπὲρ γνησίων ἅμα μὲν τὰ ψευδῆ ἅμα δὲ τ ἀναντία οἷς αὐτοὶ ἔπραξαν 0 ·
οἵτινες πρὸς μὲν τὸν ἄρχοντα ἀπέγραψαν αὐτοὺς ὡς ὄντας τὸν μὲν Φιλοκτήμονος τὸν δ Ἐργαμένους , νῦν δὲ διαμεμαρτυρήκασιν Εὐκτήμονος εἶναι 0 .
καίτοι οὐ δ εἰ γνήσιοι ἦσαν , εἰσποίητοι δέ , ὡς οὗτοι ἔφασαν , οὐ δ οὕτω προσήκει αὐτοὺς Εὐκτήμονος εἶναι ·
ὁ γὰρ νόμος οὐκ ἐᾷ ἐπανιέναι , ἐὰν μὴ ὑὸν καταλίπῃ γνήσιον .
ὥστε καὶ ἐξ ὧν αὐτοὶ ἔπραξαν ἀνάγκη τὴν μαρτυρίαν ψευδῆ εἶναι 0 .
καὶ εἰ μὲν τότε διεπράξαντο μισθωθῆναι τοὺς οἴκους , οὐκ ἂν ἔτι ἦν τοῖσδε ἀμφισβητῆσαι ·
νῦν δὲ ἀποχειροτονησάντων τῶν δικαστῶν ὡς οὐδὲν αὐτοῖς προσῆκον , οὐ δὲ ἀμφισβητῆσαι τετολμήκασιν , ἀλλὰ πρὸς ὑπερβολὴν ἀναισχυντίας προσμεμαρτυρήκασι τούτους εἶναι κληρονόμους , οὓς ὑμεῖς ἀπεχειροτονήσατε .
ἔτι δὲ καὶ τοῦ μάρτυρος αὐτοῦ σκέψασθε τὴν τόλμαν καὶ ἀναίδειαν , ὅστις εἴληχε μὲν αὑτῷ τῆς θυγατρὸς τῆς Εὐκτήμονος ὡς οὔσης ἐπικλήρου , καὶ αὐτοῦ τοῦ κλήρου τοῦ Εὐκτήμονος πέμπτου μέρους ὡς ἐπιδίκου ὄντος , μεμαρτύρηκε δ Εὐκτήμονος ὑὸν εἶναι γνήσιον .
καίτοι πῶς οὗτος οὐ σαφῶς ἐξελέγχει αὐτὸς αὑτὸν τὰ ψευδῆ μεμαρτυρηκότα ;
οὐ γὰρ δήπου γνησίου ὄντος ὑέος Εὐκτήμονι ἐπίκληρος ἂν ἦν ἡ θυγάτηρ αὐτοῦ , οὐ δὲ ὁ κλῆρος ἐπίδικος 0 .
ὡς τοίνυν ἔλαχε ταύτας τὰς λήξεις , ἀναγνώσεται ὑμῖν τὰς μαρτυρίας .
〈 Μαρτυρίαι 〉 τ οὐναντίον τοίνυν συμβέβηκεν ἢ ὡς ὁ νόμος γέγραπται 0 ·
ἐκεῖ μὲν γὰρ ἐστι νόθῳ μη δὲ νόθῃ 〈 μὴ 〉 εἶναι ἀγχιστείαν μή θ ἱερῶν μή θ ὁσίων ἀπ Εὐκλείδου ἄρχοντος , Ἀνδροκλῆς δὲ καὶ Ἀντίδωρος οἴονται δεῖν , ἀφελόμενοι τὰς Εὐκτήμονος θυγατέρας τὰς γνησίας καὶ τοὺς ἐκ τούτων γεγονότας , τόν τε Εὐκτήμονος οἶκον καὶ τὸν Φιλοκτήμονος ἔχειν .
καὶ ἡ διαφθείρασα τὴν Εὐκτήμονος γνώμην καὶ πολλῶν ἐγκρατὴς γενομένη οὕτως ὑβρίζει σφόδρα πιστεύουσα τούτοις , ὥστε οὐ μόνον τῶν Εὐκτήμονος οἰκείων καταφρονεῖ , ἀλλὰ καὶ τῆς πόλεως ἁπάσης .
ἀκούσαντες δὲ ἓν μόνον σημεῖον ῥᾳδίως γνώσεσθε τὴν ἐκείνης παρανομίαν .
καὶ μοι λαβὲ τοῦτον τὸν νόμον .
〈 Νόμος 〉 ταυτὶ τὰ γράμματα , ὦ ἄνδρες , ὑμεῖς , οὕτω σεμνὰ καὶ εὐσεβῆ ἐνομοθετήσατε , περὶ πολλοῦ ποιούμενοι καὶ πρὸς ταύτας καὶ πρὸς τοὺς ἄλλους θεοὺς εὐσεβεῖν ·
ἡ δὲ τούτων μήτηρ , οὕτως ὁμολογουμένως οὖσα δούλη καὶ ἅπαντα τὸν χρόνον αἰσχρῶς βιοῦσα , ἣν οὔ τε παρελθεῖν εἴσω τοῦ ἱεροῦ ἔδει οὔ τ ἰδεῖν τῶν ἔνδον οὐδέν , οὔσης τῆς θυσίας ταύταις ταῖς θεαῖς ἐτόλμησε συμπέμψαι τὴν πομπὴν καὶ εἰσελθεῖν εἰς τὸ ἱερὸν καὶ ἰδεῖν ἃ οὐκ ἐξῆν αὐτῇ .
ὡς δὲ ἀληθῆ λέγω , ἐκ τῶν ψηφισμάτων γνώσεσθε ἃ ἐψηφίσατο ἡ βουλὴ περὶ αὐτῆς .
λαβὲ τὸ ψήφισμα .
ψήφισμα ἐνθυμεῖσθαι τοίνυν χρή , ὦ ἄνδρες , πότερον δεῖ τὸν ἐκ ταύτης τῶν Φιλοκτήμονος εἶναι κληρονόμον καὶ ἐπὶ τὰ μνήματα ἰέναι χεόμενον καὶ ἐναγιοῦντα , ἢ τὸν ἐκ τῆς ἀδελφῆς τοῦτον , ὃν ὑὸν αὐτὸς ἐποιήσατο ·
καὶ πότερον δεῖ τὴν ἀδελφὴν Φιλοκτήμονος , ἣ Χαιρέᾳ συνῴκησε , νῦν δὲ χηρεύει , ἐπὶ τούτοις γενέσθαι ἢ ἐκδοῦναι ὅτῳ βούλονται ἢ ἐᾶν καταγηράσκειν , ἢ γνησίαν οὖσαν ὑφ ὑμῶν ἐπιδικασθεῖσαν συνοικεῖν ὅτῳ ἂν ὑμῖν δοκῇ .
ἡ γὰρ ψῆφός ἐστι περὶ τούτων νυνί .
τουτὶ γὰρ αὐτοῖς ἡ διαμαρτυρία δύναται , ἵν ὁ κίνδυνος τοῖσδε μὲν ᾖ περὶ πάντων , οὗτοι δὲ κ ἂν νῦν διαμάρτωσι τοῦ ἀγῶνος , δόξῃ δὲ ὁ κλῆρος ἐπίδικος εἶναι , ἀντιγραψάμενοι δὶς περὶ τῶν αὐτῶν ἀγωνίζωνται , καίτοι εἰ μὲν διέθετο Φιλοκτήμων μὴ ἐξὸν αὐτῷ , τοῦτ αὐτὸ ἐχρῆν διαμαρτυρεῖν , ὡς οὐ κύριος ἦν ὑὸν τόνδε ποιήσασθαι ·
εἰ δ ἔξεστι μὲν διαθέσθαι , ἀμφισβητεῖ δὲ ὡς οὐ δόντος οὐ δὲ διαθεμένου , μὴ διαμαρτυρίᾳ κωλύειν ἀλλ εὐθυδικίᾳ εἰσιέναι 0 .
νῦν δὲ πῶς ἄν  τις  περιφανέστερον ἐξελεγχθείη τὰ ψευδῆ μεμαρτυρηκὼς ἢ εἴ τις αὐτὸν ἔροιτο “ Ἀνδρόκλεις , πῶς οἶσθα Φιλοκτήμον ὅτι οὔ τε διέθετο οὔ τε ὑὸν Χαιρέστρατον ἐποιήσατο ; 0 ”
οἷς μὲν γάρ τις παρεγένετο , δίκαιον , ὦ ἄνδρες , μαρτυρεῖν , οἷς δὲ μὴ παρεγένετο ἀλλ ἤκουσέ τινος , ἀκοὴν μαρτυρεῖν 0 ·
σὺ δ οὐ παραγενόμενος διαρρήδην μεμαρτύρηκας ὡς οὐ διέθετο Φιλοκτήμων , ἀλλ ἄπαις ἐτελεύτησε .
καίτοι πῶς οἷόν τε εἰδέναι , ὦ ἄνδρες 0 ;
ὅμοιον γὰρ ὥσπερ ἂν εἰ φαίη εἰδέναι , καὶ μὴ παραγενόμενος , ὅσα ὑμεῖς πάντες πράττετε 0 1 .
οὐ γὰρ δὴ τοῦτό γε ἐρεῖ , καίπερ ἀναίσχυντος ὤν , ὡς ἅπασι παρεγένετο καὶ πάντ οἶδεν ὅσα Φιλοκτήμων ἐν τῷ βίῳ διεπράξατο .
πάντων γὰρ αὐτὸν ἐκεῖνος ἔχθιστον ἐνόμιζε διά 〈 τε 〉 τὴν ἄλλην πονηρίαν , καὶ διότι τῶν συγγενῶν μόνος μετὰ τῆς Ἀλκῆς ἐκείνης τούτῳ καὶ τοῖς ἄλλοις συνεπιβουλεύσας τοῖς τοῦ Εὐκτήμονος χρήμασι τοιαῦτα διεπράξατο , οἷά περ ὑμῖν ἀπέδειξα .
πάντων δὲ μάλιστα ἀγανακτῆσαί ἐστιν ἄξιον , ὅταν οὗτοι καταχρῶνται τῷ Εὐκτήμονος ὀνόματι τοῦ τουδὶ πάππου .
εἰ γάρ , ὡς οὗτοι λέγουσι , τῷ μὲν Φιλοκτήμονι μὴ ἐξῆν διαθέσθαι , τοῦ δ Εὐκτήμονός ἐστιν ὁ κλῆρος , πότερον δικαιότερον τῶν Εὐκτήμονος κληρονομεῖν τὰς ἐκείνου θυγατέρας , ὁμολογουμένως οὔσας γνησίας , καὶ ἡμᾶς τοὺς ἐκ τούτων γεγονότας , ἢ τοὺς οὐδὲν προσήκοντας , οἳ οὐ μόνον ὑφ ἡμῶν ἐλέγχονται , ἀλλὰ καὶ ἐξ ὧν αὐτοὶ ἐπίτροποι διαπεπραγμένοι εἰσί 0 1 2 ;
τοῦτο γὰρ ὑμῶν δέομαι καὶ ἱκετεύω σφόδρα μεμνῆσθαι , ὦ ἄνδρες , ὅπερ ὀλίγῳ πρότερον ἀπέδειξα ὑμῖν , ὅτι Ἀνδροκλῆς οὑτοσὶ φησὶ μὲν εἶναι ἐπίτροπος αὐτῶν ὡς ὄντων γνησίων Εὐκτήμονος , εἴληχε δ αὐτὸς  ἐφ  ἑαυτῷ τοῦ Εὐκτήμονος κλήρου καὶ τῆς θυγατρὸς αὐτοῦ ὡς οὔσης ἐπικλήρου ·
καὶ ταῦτα μεμαρτύρηται ὑμῖν .
καίτοι πῶς οὐ δεινόν , ὦ ἄνδρες , πρὸς θεῶν Ὀλυμπίων , εἰ μὲν οἱ παῖδές εἰσι γνήσιοι , τὸν ἐπίτροπον ἑαυτῷ λαγχάνειν τοῦ Εὐκτήμονος κλήρου καὶ τῆς θυγατρὸς αὐτοῦ ὡς οὔσης ἐπιδίκου , εἰ δὲ μή εἰσι γνήσιοι , νῦν διαμεμαρτυρηκέναι ὡς εἰσὶ γνήσιοι 0 ;
ταῦτα γὰρ αὐτὰ ἑαυτοῖς ἐναντία ἐστίν .
ὥστ οὐ μόνον ὑφ ἡμῶν ἐλέγχεται τὰ ψευδῆ διαμεμαρτυρηκώς , ἀλλὰ καὶ ἐξ ὧν αὐτὸς πράττει .
καὶ τούτῳ μὲν οὐδεὶς διαμαρτυρεῖ μὴ ἐπίδικον εἶναι τὸν κλῆρον , ἀλλ εὐθυδικίᾳ εἰσιέναι 〈 ἐξῆν 〉 , οὗτος δ ἅπαντας ἀποστερεῖ τῆς ἀμφισβητήσεως .
καὶ διαρρήδην μαρτυρήσας γνησίους τοὺς παῖδας εἶναι , οἴεται ἐξαρκέσειν ὑμῖν παρεκβάσεις , ἐὰν δὲ τοῦτο μὲν μη δ ἐγχειρήσῃ ἐπιδεικνύναι ἢ καὶ κατὰ μικρόν τι ἐπιμνησθῇ , ἡμῖν δὲ λοιδορήσηται μεγάλῃ τῇ φωνῇ καὶ λέγῃ ὡς εἰσὶν οἵδε μὲν πλούσιοι αὐτὸς δὲ πένης , διὰ δὲ ταῦτα δόξειν τοὺς παῖδας εἶναι γνησίους .
τῆς δὲ τούτων οὐσίας , ὦ ἄνδρες , εἰς τὴν πόλιν πλείω ἀναλίσκεται ἢ εἰς αὐτοὺς τούτους 0 .
καὶ Φανόστρατος μὲν τετριηράρχηκεν ἑπτάκις ἤδη , τὰς δὲ λῃτουργίας ἁπάσας λελῃτούργηκε καὶ τὰς πλείστας νίκας νενίκηκεν ·
οὑτοσὶ δὲ Χαιρέστρατος τηλικοῦτος ὢν τετριηράρχηκε , κεχορήγηκε δὲ τραγῳδοῖς , γεγυμνασιάρχηκε δὲ λαμπάδι ·
καὶ τὰς εἰσφορὰς εἰσενηνόχασιν ἀμφότεροι πάσας ἐν τοῖς τριακοσίοις .
καὶ τέως μὲν δύ ὄντες , νῦν δὲ καὶ ὁ νεώτερος οὑτοσὶ χορηγεῖ μὲν τραγῳδοῖς , εἰς δὲ τοὺς τριακοσίους ἐγγέγραπται καὶ εἰσφέρει τὰς εἰσφοράς .
ὥστ οὐ φθονεῖσθαί εἰσιν ἄξιοι , ἀλλὰ πολὺ μᾶλλον νὴ Δία καὶ τὸν Ἀπόλλω οὗτοι , εἰ λήψονται ἃ μὴ προσήκει αὐτοῖς 0 .
τοῦ γὰρ Φιλοκτήμονος κλήρου ἂν μὲν ἐπιδικάσηται ὅδε , ὑμῖν αὐτὸν ταμιεύσει , τὰ προσταττόμενα λῃτουργῶν ὥσπερ καὶ νῦν καὶ ἔτι μᾶλλον 0 ·
ἐὰν δ οὗτοι λάβωσι , διαφορήσαντες ἑτέροις ἐπιβουλεύσουσι .
δέομαι οὖν ὑμῶν , ὦ ἄνδρες , ἵνα μὴ ἐξαπατηθῆτε , τῇ διαμαρτυρίᾳ τὸν νοῦν προσέχειν περὶ ἧς τὴν ψῆφον οἴσετε ·
καὶ πρὸς ταύτην αὐτὸν κελεύετε τὴν ἀπολογίαν ποιεῖσθαι , ὥσπερ καὶ ἡμεῖς κατηγορήσαμεν .
γέγραπται ὡς οὐκ ἔδωκεν οὐ δὲ διέθετο Φιλοκτήμων ·
τοῦτο ἐπιδέδεικται ψεῦδος ὄν ·
καὶ γὰρ  ὁ δοὺς καὶ ὁ διαθέμενος καὶ  μαρτυροῦσιν οἱ παραγενόμενοι .
τελευτῆσαι ἄπαιδα Φιλοκτήμονα .
πῶς οὖν ἄπαις ἦν ὅστις τὸν ἑαυτοῦ ἀδελφιδοῦν ὑὸν ποιησάμενος κατέλιπεν , ᾧ ὁμοίως ὁ νόμος τὴν κληρονομίαν ἀποδίδωσι καὶ τοῖς ἐξ αὐτοῦ γενομένοις ;
καὶ διαρρήδην ἐν τῷ νόμῳ γέγραπται , ἐὰν ποιησαμένῳ παῖδες ἐπιγένωνται , τὸ μέρος ἑκάτερον ἔχειν τῆς οὐσίας καὶ κληρονομεῖν ὁμοίως ἀμφοτέρους .
ὡς οὖν εἰσὶ γνήσιοι οἱ παῖδες οἵδε , τοῦτ αὐτὸ ἐπιδεικνύτω , ὥσπερ ἂν ὑμῶν ἕκαστος 0 .
οὐ γὰρ ἂν εἴπῃ μητρὸς ὄνομα , γνήσιοί εἰσιν , ἀλλ ἐὰν ἐπιδεικνύῃ ὡς ἀληθῆ λέγει , τοὺς συγγενεῖς παρεχόμενος τοὺς εἰδότας συνοικοῦσαν τῷ Εὐκτήμονι 〈 καὶ 〉 τοὺς δημότας καὶ τοὺς φράτορας , εἴ τι ἀκηκόασι πώποτε ἢ ἴσασιν ὑπὲρ αὐτῆς Εὐκτήμονα λῃτουργήσαντα , ἔτι δὲ ποῦ τέθαπται , ἐν ποίοις μνήμασι , 〈 καὶ 〉 τίς εἶδε τὰ νομιζόμενα ποιοῦντα Εὐκτήμονα ·
ποῖ δ ἔτ ἰόντες οἱ παῖδες ἐναγίζουσι καὶ χέονται , καὶ τίς εἶδε ταῦτα τῶν πολιτῶν ἢ τῶν οἰκετῶν 〈 τῶν 〉 Εὐκτήμονος .
ταῦτα γάρ ἐστιν ἔλεγχος ἅπαντα , καὶ οὐ λοιδορία .
καὶ ἐὰν περὶ αὐτοῦ τούτου κελεύητε ἐπιδεικνύναι ὥσπερ καὶ διεμαρτύρησεν , ὑμεῖς τε τὴν ψῆφον ὁσίαν καὶ κατὰ τοὺς νόμους θήσεσθε , τοῖσδέ τε τὰ δίκαια γενήσεται .
ὑπόθεσις Εὔπολις καὶ Θράσυλλος καὶ Μνήσων ἀδελφοὶ γεγόνασι .
τούτων ὁ μὲν Μνήσων ἄπαις ἐτελεύτησεν , ὁ δὲ Θράσυλλος παῖδα καταλιπὼν Ἀπολλόδωρον 0 ·
μόνος δ Εὔπολις καταλειφθεὶς πολλὰ τὸν Ἀπολλόδωρον ἠδίκησεν .
ὅθεν Ἀρχέδαμος , πάππος τοῦ λέγοντος τὸν λόγον , τῇ τοῦ Ἀπολλοδώρου μητρὶ συνοικῶν μετὰ τὸν Θρασύλλου τοῦ ἀνδρὸς αὐτῆς θάνατον , καὶ τὸν Ἀπολλόδωρον ὡς ὀρφανὸν ἐλεῶν , πολλὰ τὸν Εὔπολιν ἀπῄτησε χρήματα ὑπὲρ ὧν Ἀπολλόδωρον ἠδίκησε .
τούτων μεμνημένος Ἀπολλόδωρος εἰσήγαγεν εἰς τοὺς φράτορας θετὸν υἱὸν ἑαυτῷ Θράσυλλον τοῦτον , υἱὸν ὄντα τῆς  τε  ὁμομητρίας αὐτοῦ ἀδελφῆς καὶ 〈 θυγατριδοῦν 〉 Ἀρχεδάμου .
τοῦ δὲ Θρασύλλου ἤδη μὲν εἰς τοὺς γεννήτας καὶ φράτορας ἐγγεγραμμένου , οὔπω δ εἰς τὸ ληξιαρχικὸν γραμματεῖον , ἐτελεύτησεν Ἀπολλόδωρος .
καὶ μετὰ τὴν αὐτοῦ τελευτὴν ἐγγέγραπται μὲν ὁ Θράσυλλος εἰς τὸ ληξιαρχικὸν γραμματεῖον , οὐδὲν δ ἧττον Εὐπόλιδος θυγάτηρ , τοῦ θείου Ἀπολλοδώρου , ἀμφισβητεῖ πρὸς Θράσυλλον , λέγουσα μη δ ὅλως ἐγγεγράφθαι τὸν Θράσυλλον εἰς τοὺς φράτορας καὶ γεννήτας κατὰ γνώμην τοῦ Ἀππολλοδώρου , ἀλλὰ πεπλασμένην εἶναι τὴν ποίησιν .
καὶ ἡ μὲν ὑπόθεσις αὕτη , ἡ δὲ στάσις στοχασμός 0 1 ·
διὸ καλῶς πάνυ καὶ τεχνικῶς τὸν λόγον οἰκονομῶν τὴν ἔχθραν διεξέρχεται τὴν Ἀπολλοδώρου πρὸς Εὔπολιν , ὅπερ μέγα σημεῖον γίγνεται τοῦ μὴ θέλειν αὐτὴν ὑπὸ τῆς Εὐπόλιδος θυγατρὸς κληρονομηθῆναι .
ὤιμην μέν , ὦ ἄνδρες , προσήκειν οὐ τὰς τοιαύτας ἀμφισβητεῖσθαι ποιήσεις , εἴ τις αὐτὸς ζῶν καὶ εὖ φρονῶν ἐποιήσατο καὶ ἐπὶ τὰ ἱερὰ ἀγαγὼν εἰς τοὺς συγγενεῖς ἀπέδειξε καὶ εἰς τὰ κοινὰ γραμματεῖα ἐνέγραψεν , ἅπανθ ὅσα προσῆκεν αὐτὸς ποιήσας , ἀλλ εἴ τις τελευτήσειν μέλλων διέθετο , εἴ τι πάθοι , τὴν οὐσίαν ἑτέρῳ , καὶ ταῦτ ἐν γράμμασι κατέθετο παρά τισι σημηνάμενος .
ἐκεῖνον μὲν γὰρ τὸν τρόπον ποιησάμενος φανερὰς κατέστησε τὰς αὑτοῦ βουλήσεις , ὅλον τὸ πρᾶγμα ἐπικυρώσας , δόντων αὐτῷ τῶν νόμων ·
ὁ δ ἐν διαθήκαις σημηνάμενος ἀδήλους ἐποίησε , διὸ πολλοὶ πεπλάσθαι φάσκοντες αὐτὰς ἀμφισβητεῖν ἀξιοῦσι πρὸς τοὺς ποιηθέντας .
ἔοικε δ οὐδὲν πρ οὔργου τοῦτο εἶναι ·
καὶ γὰρ οὕτως αὐτῶν φανερῶς πεπραγμένων ὅμως ὑπὲρ τῆς θυγατρὸς τῆς Εὐπόλιδος ἥκουσι περὶ τῶν Ἀπολλοδώρου χρημάτων πρὸς ἐμὲ ἀμφισβητήσοντες .
ἐγὼ δ εἰ μὲν ἑώρων ὑμᾶς μᾶλλον ἀποδεχομένους τὰς διαμαρτυρίας ἢ τὰς εὐθυδικίας , κ ἂν μάρτυρας πρ οὐβαλόμην μὴ ἐπίδικον εἶναι τὸν κλῆρον ὡς ποιησαμένου με ὑὸν Ἀπολλοδώρου κατὰ τοὺς νόμους 0 .
ἐπειδὴ δ οὐ διαφεύγει τὰ δίκαια μὴ οὐ κατὰ τοῦτον γιγνώσκεσθαι τὸν τρόπον  καὶ  παρ ὑμῖν , αὐτὸς ἥκω διαλεξόμενος περὶ τῶν πεπραγμένων , ἵνα μηδεμίαν ἡμῖν αἰτίαν περὶ τοῦ μὴ βούλεσθαι δοῦναι δίκην τοιαύτην ἐπιφέρωσιν .
ἀποδείξω δὲ ὡς οὐ μόνον ἐπὶ τοῖς ἐγγυτάτω γένους τὸν κλῆρον Ἀπολλόδωρος οὐ καταλέλοιπε , πολλὰ καὶ δεινὰ ὑπὸ τούτων ἀδικηθείς , ἀλλὰ καὶ ὡς ἐμὲ ἐποιήσατο δικαίως , ὄντα ἀδελφιδοῦν , καὶ μεγάλα εὐεργετημένος ὑφ ἡμῶν .
δέομαι δὲ ὑμῶν , ὦ ἄνδρες , πάντων ὁμοίως εὔνοιάν τέ μοι παρασχεῖν , κ ἂν ἐπὶ τὸν κλῆρον ἀναιδῶς αὐτοὺς ἰόντας ἐξελέγχω , βοηθεῖν μοι τὰ δίκαια .
ποιήσομαι δ ὡς ἂν κ ἀγὼ δύνωμαι διὰ βραχυτάτων τοὺς λόγους , ἐξ ἀρχῆς ὡς ἔχει τὰ γενόμενα διδάσκων ὑμᾶς .
Εὔπολις γάρ , ὦ ἄνδρες , καὶ Θράσυλλος καὶ Μνήσων ἀδελφοὶ ἦσαν ὁμομήτριοι καὶ ὁμοπάτριοι .
τούτοις οὐσίαν ὁ πατὴρ κατέλιπε πολλήν , ὥστε καὶ λῃτουργεῖν ἕκαστον ἀξιοῦσθαι παρ ὑμῖν .
ταύτην ἐκεῖνοι τρεῖς ὄντες ἐνείμαντο πρὸς ἀλλήλους .
τούτων τὼ δύο ἐτελευτησάτην περὶ τὸν αὐτὸν χρόνον , ὁ μὲν Μνήσων ἐνθάδε ἄγαμος καὶ ἄπαις , ὁ δὲ Θράσυλλος τῶν ἐν Σικελίᾳ καταλεγεὶς τριηράρχων , καταλιπὼν ὑὸν Ἀπολλόδωρον τὸν ἐμὲ νῦν ποιησάμενον 0 .
Εὔπολις οὖν μόνος αὐτῶν λειφθεὶς οὐ μικρὰ ἀπολαῦσαι τῶν χρημάτων ἠξίωσεν , ἀλλὰ τὸν μὲν Μνήσονος κλῆρον , οὗ καὶ Ἀπολλοδώρῳ προσῆκε τὸ ἡμικλήριον , πάντα εἰς αὑτὸν περιεποίησε , φάσκων αὑτῷ δοῦναι τὸν ἀδελφόν , αὐτὸν δ ἐκεῖνον οὕτω διῴκησεν ἐπιτροπεύων ὥστε τριῶν αὐτῷ ταλάντων δίκην ὀφλεῖν .
ἀρχέδαμος γὰρ ὁ πάππος οὑμός , ἐξ οὗ τὴν μητέρα ἔσχε τὴν Ἀπολλοδώρου , τήθην δὲ ἐμήν , ὁρῶν αὐτὸν πάντων ἀποστερούμενον τῶν χρημάτων , ἔτρεφέ τε αὐτὸν παῖδα ὄνθ , ὡς ἑαυτὸν καὶ τὴν μητέρα κομισάμενος , ἀνδρί τε γενομένῳ συνηγωνίσατο καὶ εἰσέπραξε τὸ ἡμικλήριον ὧν Μνήσων κατέλιπεν ὅσα τε ἐκ τῆς ἐπιτροπῆς ἀπεστέρησε , δίκας δύο ἑλών , καὶ τὴν οὐσίαν ἐποίησε κομίσασθαι τὴν αὑτοῦ πᾶσαν .
καὶ διὰ ταῦτα Εὔπολις μὲν καὶ Ἀπολλόδωρος ἐχθρῶς ἔχοντες τὸν πάντα χρόνον διετέλεσαν πρὸς ἀλλήλους , ὁ δὲ πάππος οὑμὸς καὶ Ἀπολλόδωρος φιλικῶς , ὥσπερ προσῆκε 0 .
τοῖς δ ἔργοις ἄν τις τεκμήραιτο μάλιστα ὅτι Ἀπολλόδωρος πέπονθεν ὃ ἀντευποιεῖν ἠξίου τοὺς ἑαυτὸν εὐεργετήσαντας .
συμφορᾷ γὰρ τοῦ πάππου χρησαμένου καὶ ληφθέντος εἰς τοὺς πολεμίους , καὶ χρήματα εἰσενεγκεῖν εἰς λύτρα καὶ ὁμηρεῦσαι ὑπὲρ αὐτοῦ ἠθέλησεν , ἕως  οὗ  εὐπορήσειεν ἐκεῖνος τ ἀργύριον .
ἐξ εὐπόρου τε ἀπορωτέρῳ γεγενημένῳ συνδιῴκει τὰ ἐκείνου , μεταδιδοὺς ὧν εἶχεν .
εἰς Κόρινθόν τε στρατεύεσθαι μέλλων , εἴ τι πάθοι , διέθετο τὴν οὐσίαν καὶ ἔδωκε τῇ ἐκείνου μὲν θυγατρί , ἐμῇ δὲ μητρί , αὑτοῦ δὲ ἀδελφῇ , διδοὺς αὐτὴν Λακρατίδῃ τῷ νῦν ἱεροφάντῃ γεγενημένῳ .
τοιοῦτος ἦν ἐκεῖνος περὶ ἡμᾶς τοὺς ἐξ ἀρχῆς αὐτὸν σώσαντας .
ὡς δ ἀληθῆ λέγω , καὶ δίκας εἷλεν Εὔπολιν δύο , τὴν μὲν ἐπιτροπῆς τὴν δὲ ἡμικληρίου , τοῦ πάππου συνηγωνισμένου καὶ λέγοντος , τά τε χρήματα ἐκομίσατο δι ἡμᾶς καὶ ταύτας τὰς χάριτας ἡμῖν ἀνταπέδωκε , τούτων πρῶτον βούλομαι παρασχέσθαι τοὺς μάρτυρας .
καί μοι κάλει δεῦρο αὐτούς .
μάρτυρες αἱ μὲν οὖν παρ ἡμῶν εὐεργεσίαι τοιαῦται καὶ τηλικαῦται τὸ μέγεθός εἰσιν ·
αἱ δὲ πρὸς ἐκεῖνον ἔχθραι περὶ τοσούτων χρημάτων ἦσαν , ἃς οὐχ οἷόν τ εἰπεῖν ὡς διελύσαντο καὶ φίλοι ἐγένοντο .
μεγάλα γὰρ τεκμήρια αὐτῶν ἐστιν ·
Εὔπολις γὰρ αὐτῷ δυοῖν θυγατέρων οὐσῶν καὶ ἐκ τῶν αὐτῶν αὐτῷ γεγονὼς καὶ χρήμαθ ὁρῶν κεκτημένον , οὐδετέραν αὐτῷ τούτων ἔδωκε .
καίτοι δοκοῦσιν ἐπιγαμίαι καὶ μὴ συγγενεῖς ἄνδρας ἀλλὰ καὶ τοὺς τυχόντας ἀπαλλάττειν μεγάλης διαφορᾶς , ὅταν ἃ περὶ πλείστου ποιοῦνται , ταῦτ ἀλλήλοις ἐγχειρίζωσιν .
εἴ τ οὖν Εὔπολις γεγένηται αἴτιος 〈 δοῦναι 〉 μὴ βουληθείς , εἴ τ Ἀπολλόδωρος λαβεῖν μὴ ἐθελήσας , τὰς ἔχθρας , ὅτι διέμειναν , τὸ ἔργον δεδήλωκε 0 .
καὶ περὶ μὲν τῆς ἐκείνων διαφορᾶς ἱκανοὺς εἶναι νομίζω καὶ τοὺς εἰρημένους λόγους ·
οἶδα γὰρ ὅτι καὶ ὑμῶν ὅσοι πρεσβύτεροι μνημονεύουσιν ὅτι ἐγένοντο ἀντίδικοι ·
τό τε γὰρ μέγεθος τῶν δικῶν , καὶ διότι πολὺ αὐτὸν Ἀρχέδαμος εἷλεν , ἐπιφάνειάν τινα ἐποίησεν .
ὡς δὲ ἐμὲ ἐποιήσατο ὑὸν ζῶν αὐτὸς καὶ κύριον τῶν αὑτοῦ κατέστησε καὶ εἰς τοὺς γεννήτας καὶ εἰς τοὺς φράτορας ἐνέγραψε , τούτοις ἤδη μοι τὸν νοῦν προσέχετε , ὦ ἄνδρες .
ἀπολλοδώρῳ γὰρ ἦν ὑός , ὃν ἐκεῖνος καὶ ἤσκει καὶ δι ἐπιμελείας εἶχεν , ὥσπερ καὶ προσῆκον ἦν .
ἕως μὲν οὖν ἐκεῖνος ἔζη , διάδοχον τῆς οὐσίας ἤλπιζεν αὐτὸν καταστήσειν τῆς ἑαυτοῦ ·
ἐπειδὴ δὲ ἐτελεύτησε νοσήσας τοῦ ἐξελθόντος ἐνιαυτοῦ μηνὸς Μαιμακτηριῶνος , ἐπὶ τοῖς παροῦσιν ἀθυμήσας καὶ τὴν ἡλικίαν τὴν ἑαυτοῦ καταμεμψάμενος οὐκ ἐπελάθετο ὑφ ὧν καὶ ἐξ ἀρχῆς εὖ πεπονθὼς ἦν , ἀλλ ἐλθὼν ὡς τὴν ἐμὴν μητέρα ἑαυτοῦ δὲ ἀδελφήν , ἣν περὶ πλείστου πάντων ἐποιεῖτο , λαβεῖν ἠξίωσέ με ὑὸν καὶ ᾔτησε καὶ ἔτυχεν .
οὕτω δ ἐπείσθη ταῦτα ποιῆσαι διὰ ταχέων , ὥστ εὐθέως με λαβὼν ᾤχετ ἔχων πρὸς αὑτὸν καὶ πάντα τὰ αὑτοῦ διοικεῖν παρέδωκεν , ὡς αὐτὸς μὲν οὐδὲν ἂν ἔτι πρᾶξαι τούτων δυνηθείς , ἐμοῦ δὲ ταῦτα πάντα οἵου τε ἐσομένου ποιεῖν .
καὶ ἐπειδὴ Θαργήλια ἦν , ἤγαγέ με ἐπὶ τοὺς βωμοὺς εἰς τοὺς γεννήτας τε καὶ φράτορας .
ἔστι δ αὐτοῖς νόμος ὁ αὐτός , ἐάν τέ τινα φύσει γεγονότα εἰσάγῃ τις ἐάν τε ποιητόν , ἐπιτιθέναι πίστιν κατὰ τῶν ἱερῶν ἦ μὴν ἐξ ἀστῆς εἰσάγειν καὶ γεγονότα ὀρθῶς καὶ τὸν ὑπάρχοντα φύσει καὶ τὸν ποιητόν 0 1 2 ·
ποιήσαντος δὲ τοῦ εἰσάγοντος ταῦτα μηδὲν ἧττον διαψηφίζεσθαι καὶ τοὺς ἄλλους , κ ἂν δόξῃ , τότ εἰς τὸ κοινὸν γραμματεῖον ἐγγράφειν , πρότερον δὲ μή 0 ·
τοιαύτας ἀκριβείας ἔχει τὰ δίκαια τὰ παρ αὐτοῖς .
τοῦ νόμου δὴ οὕτως ἔχοντος , καὶ τῶν φρατόρων τε καὶ γεννητῶν ἐκείνῳ οὐκ ἀπιστούντων ἐμέ τε οὐκ ἀγνοούντων , ὅτι ἦν ἐξ ἀδελφῆς αὐτῷ γεγονώς , ἐγγράφουσί με εἰς τὸ κοινὸν γραμματεῖον ψηφισάμενοι πάντες , ἐπιθέντος ἐκείνου τὴν πίστιν καθ ἱερῶν .
καὶ οὕτω μὲν ὑπὸ ζῶντος ἐποιήθην , καὶ εἰς τὸ κοινὸν γραμματεῖον ἐνεγράφην Θράσυλλος Ἀπολλοδώρου , ποιησαμένου με ἐκείνου τοῦτον τὸν τρόπον , τῶν νόμων αὐτῷ δεδωκότων .
ὡς δ ἀληθῆ λέγω , λαβέ μοι τὰς μαρτυρίας .
μαρτυρίαι οἶμαι τοίνυν , ὦ ἄνδρες , μᾶλλον ἂν ὑμᾶς τοῖς μεμαρτυρηκόσι πιστεύειν , εἰ καὶ τινες τῶν ὁμοίως προσηκόντων ἔργοις φανερῶς μεμαρτυρήκασιν ὡς ἐκεῖνος ταῦτα ὀρθῶς καὶ κατὰ τοὺς νόμους ἔπραξε .
κατέλιπε γὰρ Εὔπολις θυγατέρας δύο , ταύτην τε ἣ νῦν ἀμφισβητεῖ καὶ Προνάπει συνοικεῖ , καὶ ἄλλην ἣν ἔσχεν Αἰσχίνης ὁ Λουσιεύς , ἣ τετελεύτηκεν ὑὸν ἄνδρα ἤδη καταλιποῦσα , Θρασύβουλον .
ἔστι δὲ νόμος 〈 ὅς 〉 , ἐὰν ἀδελφὸς ὁμοπάτωρ ἄπαις τελευτήσῃ καὶ μὴ διαθέμενος , τήν τε ἀδελφὴν ὁμοίως , κ ἂν ἐξ ἑτέρας ἀδελφιδοῦς ᾖ γεγονώς , ἰσομοίρους τῶν χρημάτων καθίστησι .
καὶ τοῦτο οὐκ ἀγνοούμενόν ἐστιν οὐ δὲ παρ αὐτοῖς τούτοις .
ἔργῳ γὰρ οὗτοι φανερὸν τοῦτο πεποιήκασι ·
τοῦ γὰρ Εὐπόλιδος ὑέος ἄπαιδος Ἀπολλοδώρου τελευτήσαντος τὰ ἡμίσεα Θρασύβουλος εἴληφεν , οὐσίας καὶ πεντεταλάντου καταλειφθείσης ῥᾳδίως .
πατρῴων μὲν οὖν καὶ ἀδελφοῦ χρημάτων τὸ ἴσον αὐτοῖς ὁ νόμος μετασχεῖν δίδωσιν ·
ἀνεψιοῦ δέ , καὶ εἴ τις ἔξω ταύτης τῆς συγγενείας ἐστίν , οὐκ ἴσον , ἀλλὰ προτέροις τοῖς ἄρρεσι τῶν θηλειῶν τὴν ἀγχιστείαν πεποίηκε 0 .
λέγει γάρ “ κρατεῖν δὲ τοὺς ἄρρενας καὶ τοὺς ἐκ τῶν ἀρρένων , οἳ ἂν ἐκ τῶν αὐτῶν ὦσι , κ ἂν γένει ἀπωτέρω τυγχάνωσιν ὄντες . ”
ταύτῃ μὲν οὖν οὐ δὲ μέρους λαχεῖν προσῆκε , Θρασυβούλῳ δὲ ἁπάντων , εἰ μὴ κυρίαν ἡγεῖτο εἶναι τὴν ἐμὴν εἰσποίησιν 0 .
ἐκεῖνος τοίνυν οὔ τε ἐξ ἀρχῆς ἠμφισβήτηκε πρὸς ἐμὲ οὐδὲν οὔ τε νῦν δίκην εἴληχε περὶ αὐτῶν , ἀλλὰ ταῦτα πάντα καλῶς ἔχειν ὡμολόγηκεν ·
οἱ δ ὑπὲρ ταύτης πάντων ἀμφισβητεῖν τετολμήκασιν ·
εἰς τοῦτο ἀναιδείας ἐληλύθασι .
λαβὲ δὴ αὐτοῖς τοὺς νόμους , παρ οὓς ταῦτα πεποιήκασι , καὶ ἀνάγνωθι .
νόμος ἐνταῦθα μὲν ὁμοίως καὶ ἀδελφὴ καὶ ἀδελφιδοῦς ἰσόμοιροι κατὰ τὸν νόμον εἰσί .
λαβὲ δὴ καὶ τοῦτον , καὶ ἀναγίγνωσκε αὐτοῖς .
〈 Νόμος 〉 ἐὰν μὴ ὦσιν ἀνεψιοὶ μη δὲ ἀνεψιῶν παῖδες , μη δὲ τοῦ πρὸς πατρὸς γένους ᾖ προσήκων μηδείς , τότε ἀπέδωκε τοῖς πρὸς μητρός , διορίσας οὓς δεῖ κρατεῖν 0 .
λαβὲ δὲ αὐτοῖς καὶ τοῦτον τὸν νόμον καὶ ἀνάγνωθι .
νόμος ταῦτα τῶν νόμων κελευόντων ὁ μὲν ἀνὴρ ὢν οὐ δὲ μέρους εἴληχεν , οἱ δ ὑπὲρ ταύτης , τῆς γυναικός , ἁπάντων 0 1 ·
οὕτω τὴν ἀναίδειαν οὐδεμίαν ζημίαν εἶναι νομίζουσι .
καὶ ὑπὲρ τούτων τολμήσουσι καὶ τοῖς λόγοις χρῆσθαι τοιούτοις , ὡς αὐτοῖς ὅλου τοῦ κλήρου ληκτέον , ὅτι Θρασύβουλος ἐκποίητος εἰς τὸν οἶκον τὸν Ἱππολοχίδου γέγονε , λέγοντες τοῦτο μὲν ἀληθές , ἐκεῖνο δ οὐ προσῆκον 0 ·
τί γὰρ ἧττον αὐτῷ τῆς συγγενείας ταύτης προσῆκεν ;
οὐ γὰρ κατὰ τὸν πατέρα ἀλλὰ κατὰ τὴν μητέρα καὶ τῶν Ἀπολλοδώρου τοῦ Εὐπόλιδος ὑέος τὸ μέρος εἴληφε ·
καὶ τῶνδε ἐξῆν αὐτῷ κατὰ ταύτην τὴν συγγένειαν λαγχάνειν , ὄντι προτέρῳ ταύτης , εἴπερ τὰ πεπραγμένα μὴ κυρίως ἔχειν ἐνόμιζεν .
ἀλλ οὐκ ἔστιν ἀναίσχυντος .
μητρὸς δ οὐδείς ἐστιν ἐκποίητος , ἀλλ ὁμοίως ὑπάρχει τὴν αὐτὴν εἶναι μητέρα , κ ἂν ἐν τῷ πατρῴῳ μένῃ τις οἴκῳ κ ἂν ἐκποιηθῇ .
διὸ τῶν Ἀπολλοδώρου χρημάτων οὐκ ἀπεστερήθη τοῦ μέρους , ἀλλὰ μετειλήφει τὸ ἡμικλήριον , πρὸς ταύτην νειμάμενος .
ὡς δ ἀληθῆ λέγω , κάλει μοι τούτων τοὺς μάρτυρας .
μάρτυρες οὕτω μὲν οὐχ οἱ γεννῆται μόνον καὶ φράτορες γεγόνασι μάρτυρες τῆς ἐμῆς ποιήσεως , ἀλλὰ καὶ Θρασύβουλος οὐκ ἀμφισβητῶν αὐτὸς ἔργῳ δεδήλωκεν ὅτι τὰ πεπραγμένα Ἀπολλοδώρῳ κυρίως ἔχειν νομίζει καὶ κατὰ τοὺς νόμους ·
οὐ γὰρ ἄν ποτε τοσούτων χρημάτων οὐκ ἐλάγχανε .
γεγόνασι δὲ ὅμως καὶ ἄλλοι μάρτυρες αὐτῶν .
πρὶν γὰρ ἐμὲ ἥκειν ἐκ τῆς Πυθαίδος , ἔλεγε πρὸς τοὺς δημότας Ἀπολλόδωρος ὅτι πεποιημένος εἴη με ὑὸν καὶ ἐγγεγραφὼς εἰς τοὺς συγγενεῖς καὶ φράτορας , καὶ παραδεδώκοι τὴν οὐσίαν , καὶ διεκελεύεθ ὅπως , ἄν τι πάθῃ πρότερον , ἐγγράψουσί με εἰς τὸ ληξιαρχικὸν γραμματεῖον Θράσυλλον Ἀπολλοδώρου καὶ μὴ ὡς ἄλλως ποιήσουσι .
κ ἀκεῖνοι ταῦτα ἀκούσαντες , τούτων ἐν ἀρχαιρεσίαις κατηγορούντων καὶ λεγόντων ὡς οὐκ ἐποιήσατό με ὑόν , καὶ ἐξ ὧν ἤκουσαν καὶ ἐξ ὧν ᾔδεσαν , ὀμόσαντες καθ ἱερῶν ἐνέγραψάν με , καθάπερ ἐκεῖνος ἐκέλευε ·
τοσαύτη περιφάνεια τῆς ἐμῆς ποιήσεως ἐγένετο παρ αὐτοῖς .
μάρτυρες ἐπὶ μὲν τοσούτων μαρτύρων , ὦ ἄνδρες , γέγονεν ἡ ποίησις , ἔχθρας μὲν παλαιᾶς αὐτῷ πρὸς τούτους οὔσης , φιλίας δὲ πρὸς ἡμᾶς καὶ συγγενείας οὐ μικρᾶς ὑπαρχούσης .
ὡς δ οὐ δ εἰ μηδέτερον τούτων ὑπῆρχε , μή τε ἔχθρα πρὸς τούτους μή τε φιλία πρὸς ἡμᾶς , οὐκ ἄν ποτε Ἀπολλόδωρος ἐπὶ τούτοις τὸν κλῆρον τοῦτον κατέλιπεν , οἶμαι καὶ ταῦθ ὑμῖν ῥᾳδίως ἐπιδείξειν .
πάντες γὰρ οἱ τελευτήσειν μέλλοντες πρόνοιαν ποιοῦνται σφῶν αὐτῶν , ὅπως μὴ ἐξερημώσουσι τοὺς σφετέρους αὐτῶν οἴκους , ἀλλ ἔσται τις  καὶ  ὁ ἐναγιῶν καὶ πάντα τὰ νομιζόμενα αὐτοῖς ποιήσων ·
διὸ κ ἂν ἄπαιδες τελευτήσωσιν , ἀλλ οὖν ποιησάμενοι καταλείπουσι .
καὶ οὐ μόνον ἰδίᾳ ταῦτα γιγνώσκουσιν , ἀλλὰ καὶ δημοσίᾳ τὸ κοινὸν τῆς πόλεως οὕτω ταῦτ ἔγνωκε ·
νόμῳ γὰρ τῷ ἄρχοντι τῶν οἴκων , ὅπως ἂν μὴ ἐξερημῶνται , προστάττει τὴν ἐπιμέλειαν .
ἐκείνῳ δὲ πρόδηλον ἦν ὅτι εἰ καταλείψει τὸν κλῆρον ἐπὶ τούτοις , ἔρημον ποιήσει τὸν οἶκον , τί προορῶντι ;
ταύτας τὰς ἀδελφὰς τὸν μὲν Ἀπολλοδώρου τοῦ ἀδελφοῦ κλῆρον ἐχούσας , ἐκείνῳ δ οὐκ εἰσποιούσας ὄντων αὐταῖς παίδων , καὶ τοὺς μὲν ἄνδρας αὐτῶν τὴν γῆν , ἣν ἐκεῖνος κατέλιπε , καὶ τὰ κτήματα πέντε ταλάντων πεπρακότας καὶ τὸ ἀργύριον διανειμαμένους , τὸν δὲ οἶκον αἰσχρῶς οὕτω καὶ δεινῶς ἐξηρημωμένον 0 1 .
ὃς δὴ ταῦτ ᾔδει τὸν τούτων ἀδελφὸν πεπονθότα , πῶς ἂν προσεδόκησεν αὐτός , εἰ καὶ φίλος ἦν , τυχεῖν τῶν νομιζομένων ὑπ αὐτῶν , ἀνεψιὸς ὢν ἀλλ οὐκ ἀδελφὸς αὐταῖς ;
οὐκ ἐνῆν ἐλπίσαι δήπουθεν .
ἀλλὰ μὴν ὅτι ἄπαιδα ἐκεῖνον περιεωράκασι καὶ τὰ χρήματα ἔχουσι καὶ οἶκον ἐκ τοῦ φανεροῦ τριηραρχοῦντα ἀνῃρήκασι , κάλει μοι καὶ τούτων τοὺς μάρτυρας .
μάρτυρες εἰ τοίνυν καὶ τοιοῦτοι τὰς φύσεις περὶ ἀλλήλους εἰσὶ καὶ ἔχθραι πρὸς Ἀπολλόδωρον τὸν ἐμὲ ποιησάμενον ὑπῆρχον αὐτοῖς τηλικαῦται τὸ μέγεθος , τί βέλτιον ἂν ἔπραξεν ἢ ταῦτα βουλευσάμενος ἅπερ ἐποίησεν 0 ;
εἰ νὴ Δία παιδίον ἐποιήσατο λαβὼν παρά του τῶν φίλων ὄντων , καὶ τούτῳ τὴν οὐσίαν ἔδωκεν ;
ἀλλὰ  καὶ  τοῦτ ἦν ἄδηλον καὶ τοῖς γεννήσασιν , εἴ τε σπουδαῖον εἴ τε μηδενὸς ἄξιον ἔμελλεν ἔσεσθαι , διὰ τὴν ἡλικίαν 0 1 .
ἐμοῦ δὲ πεῖραν εἰλήφει , δοκιμασίαν ἱκανὴν λαβών .
εἴς τε γὰρ τὸν πατέρα καὶ τὴν μητέρα οἷος ἦν ἀκριβῶς ᾔδει , τῶν τ οἰκείων ἐπιμελῆ καὶ τ ἀμαυτοῦ πράττειν ἐπιστάμενον ·
ἐν ἀρχῇ τε , θεσμοθετήσας , ὡς ἐγενόμην οὐκ ἄδικος οὐ δὲ πλεονέκτης , ἠπίστατο σαφῶς .
ὥστ οὐκ ἀγνοῶν ἀλλὰ σαφῶς εἰδὼς ἐποίει με τῶν αὑτοῦ κύριον .
καὶ μὴν οὐ δὲ ἀλλότριον ἀλλ ὄντα ἀδελφιδοῦν , οὐ δ αὖ μικρὰ πεπονθὼς ἀλλὰ μεγάλα ἀγαθὰ ὑφ ἡμῶν , οὐ δ αὖ ἀφιλότιμον , ὃς τὰ ὄντα ἀφανιεῖν ἔμελλον ὥσπερ οὗτοι τὰ τοῦ κλήρου πεποιήκασιν , ἀλλὰ βουλησόμενον καὶ τριηραρχεῖν καὶ πολεμεῖν καὶ χορηγεῖν καὶ πάνθ ὑμῖν τὰ προσταττόμενα ποιεῖν , ὥσπερ κ ἀκεῖνος 0 1 .
καίτοι εἰ καὶ συγγενὴς καὶ φίλος καὶ εὐεργέτης καὶ φιλότιμος καὶ δεδοκιμασμένος ὑπῆρχον τοιοῦτος εἶναι , τίς 〈 ἂν 〉 ἀμφισβητήσειε μὴ οὐκ ἀνδρὸς εὖ φρονοῦντος εἶναι ταύτην τὴν ποίησιν ;
ἐγὼ τοίνυν ἕν γε τῶν ὑπ ἐκείνου δοκιμασθέντων ἤδη πεποίηκα ·
γεγυμνασιάρχηκα γὰρ εἰς Προμήθεια τοῦδε τοῦ ἐνιαυτοῦ φιλοτίμως , ὡς οἱ φυλέται πάντες ἴσασιν .
μάρτυρες τὰ μὲν ἡμέτερα δίκαια , καθ ἃ προσηκόντως ἔχειν φαμὲν τὸν κλῆρον , ταῦτ ἐστίν , ὦ ἄνδρες ·
δεόμεθα δ ὑμῶν βοηθεῖν ἡμῖν καὶ ἕνεκα Ἀπολλοδώρου καὶ ἕνεκα τοῦ ἐκείνου πατρός ·
οὐ γὰρ ἀχρήστους αὐτοὺς εὑρήσετε πολίτας , ἀλλ ὡς οἷόν τ εἰς τὰ ὑμέτερα προθυμοτάτους 0 .
ὁ μὲν γὰρ πατὴρ αὐτοῦ τάς τε ἄλλας ἁπάσας λῃτουργίας λελῃτούργηκε , καὶ τριηραρχῶν τὸν πάντα χρόνον διετέλεσεν , οὐκ ἐκ συμμορίας  τὴν ναῦν ποιησάμενος  ὥσπερ οἱ νῦν , ἀλλ ἐκ τῶν αὑτοῦ δαπανῶν , οὐ δὲ δεύτερος αὐτὸς ὢν ἀλλὰ κατὰ μόνας , οὐ δὲ δύο ἔτη διαλιπὼν ἀλλὰ συνεχῶς , οὐ δ ἀφοσιούμενος ἀλλ ὡς οἷόν τ ἄριστα παρασκευαζόμενος 0 1 .
ἀνθ ὧν ὑμεῖς κ ἀκεῖνον ἐτιμᾶτε , μεμνημένοι τούτων τῶν ἔργων , καὶ τὸν ὑὸν αὐτοῦ τῶν χρημάτων ἀποστερούμενον ἐσώσατε , τοὺς ἔχοντας ἀποδοῦναι τὰ ὄντ αὐτῷ καταναγκάσαντες .